**ΕΡΤ1 – Τροποποιήσεις προγράμματος**

**Σας ενημερώνουμε ότι το πρόγραμμα της ΕΡΤ1 διαμορφώνεται ως εξής:**

**ΤΕΤΑΡΤΗ 8 ΙΟΥΝΙΟΥ 2022**

**.........................................................................................**

**13.00 ΔΕΣ ΚΑΙ ΒΡΕΣ - ΝΕΟ ΕΠΕΙΣΟΔΙΟ  W**

**14.00 ΣΕ ΞΕΝΑ ΧΕΡΙΑ (Ε)  GR και με υπότιτλους για Κ/κωφούς και βαρήκοους θεατές**

**Κοινωνική κομεντί** με πρωταγωνιστές τους **Γιάννη Μπέζο, Γεράσιμο Σκιαδαρέση,** **Ρένια Λουιζίδου, Βάσω Λασκαράκη** και **Χριστίνα Αλεξανιάν,** σε πρωτότυπη ιδέα-σενάριο **Γιώργου Κρητικού** και σκηνοθεσία **Στέφανου Μπλάτσου.**

Το σενάριο συνυπογράφουν, επίσης, οι Αναστάσης Μήδας, Λεωνίδας Μαράκης, Γεωργία Μαυρουδάκη, Ανδρέας Δαίδαλος και Κατερίνα Πεσταματζόγλου.

**Η ιστορία…**

Αφετηρία της αφήγησης αποτελεί η απαγωγή ενός βρέφους, που γίνεται η αφορμή να ενωθούν οι μοίρες και οι ζωές των ανθρώπων της ιστορίας μας. Το αθώο βρέφος γεννήθηκε σ’ ένα δύσκολο περιβάλλον, που ο ίδιος ο πατέρας του είχε προαποφασίσει ότι θα το πουλήσει κρυφά από τη μητέρα του, βάζοντας να το απαγάγουν.

Όμως, κατά τη διάρκεια της απαγωγής, όλα μπερδεύονται κι έτσι, το βρέφος φτάνει στην έπαυλη του μεγαλοεπιχειρηματία Χαράλαμπου Φεγκούδη (Γιάννης Μπέζος) ως από μηχανής… εγγονός του.

Από θέλημα της μοίρας, το μωρό βρίσκεται στο αμάξι του γιου του Φεγκούδη, Μάνου (Κυριάκος Σαλής). Η μητέρα του, η Τόνια Μαυρομάτη (Βάσω Λασκαράκη), που το αναζητούσε, μέσα από μια περίεργη σύμπτωση, έρχεται να εργαστεί ως νταντά του ίδιου της του παιδιού στην έπαυλη, χωρίς, φυσικά, να το αναγνωρίσει…

Μέσα από την ιστορία θα ζήσουμε τον τιτάνιο πόλεμο ανάμεσα σε δύο ανταγωνιστικές εταιρείες, και τους επικεφαλής τους Χαράλαμπο Φεγκούδη (Γιάννης Μπέζος) και Τζόρνταν Πιπερόπουλο (Γεράσιμος Σκιαδαρέσης). Ο Φεγκούδης διαθέτει ένα ισχυρό χαρτί, τον παράφορο έρωτα της κόρης του Πιπερόπουλου, Μαριτίνας (Σίσυ Τουμάση), για τον μεγαλύτερο γιο του, Μάνο, τον οποίο και πιέζει να την παντρευτεί. Η Διώνη Μαστραπά (Χριστίνα Αλεξανιάν) είναι η χειριστική και μεγαλομανής γυναίκα του Φεγκούδη. Όσο για τον μικρότερο γιο του Φεγκούδη, τον Πάρη (Τάσος Κονταράτος), άβουλος, άτολμος, ωραίος και λίγο αργός στα αντανακλαστικά, είναι προσκολλημένος στη μητέρα του.

Στο μεταξύ, στη ζωή του Χαράλαμπου Φεγκούδη εμφανίζονται η Σούλα (Ρένια Λουιζίδου), μητέρα της Τόνιας, με ένα μεγάλο μυστικό του παρελθόντος που τη συνδέει μαζί του, και η Πελαγία (Ελεάννα Στραβοδήμου), η γλυκιά, παρορμητική αδερφή της Τόνιας.

Γκαφατζής και συμπονετικός, ο Στέλιος (Παναγιώτης Καρμάτης), φίλος και συνεργάτης του Φλοριάν (Χρήστος Κοντογεώργης), του άντρα της Τόνιας, μετανιωμένος για το κακό που της προξένησε, προσπαθεί να επανορθώσει…   
Ερωτευμένος με τη Σούλα, χωρίς ανταπόκριση, είναι ο Λουδοβίκος Κοντολαίμης (Τάσος Γιαννόπουλος), πρόσχαρος με το χαμόγελο στα χείλη, αλλά… άτυχος. Χήρος από δύο γάμους. Τον αποκαλούν Λουδοβίκο των Υπογείων, γιατί διατηρεί ένα μεγάλο υπόγειο κατάστημα με βότανα και μπαχαρικά.

Σε όλους αυτούς, προσθέστε και τον παπα-Χρύσανθο (Λεωνίδας Μαράκης) με τη μητέρα του Μάρω (Αλεξάνδρα Παντελάκη), που έχουν πολλά… ράμματα για τις ισχυρές οικογένειες.

Ίντριγκες και πάθη, που θα σκοντάφτουν σε λάθη και κωμικές καταστάσεις. Και στο φόντο αυτού του κωμικού αλληλοσπαραγμού, γεννιέται το γνήσιο «παιδί» των παραμυθιών και της ζωής: Ο έρωτας ανάμεσα στην Τόνια και στον Μάνο.

**Πρωτότυπη ιδέα-σενάριο:** Γιώργος Κρητικός

**Σεναριογράφοι:** Αναστάσης Μήδας, Λεωνίδας Μαράκης, Γεωργία Μαυρουδάκη, Ανδρέας Δαίδαλος, Κατερίνα Πεσταματζόγλου

**Σκηνοθεσία:** Στέφανος Μπλάτσος

**Διεύθυνση φωτογραφίας:**, Νίκος Κανέλλος, Αντρέας Γούλος

**Σκηνογραφία:** Σοφία Ζούμπερη

**Ενδυματολόγος:** Νινέτ Ζαχαροπούλου

**Επιμέλεια:** Ντίνα Κάσσου

**Παραγωγή:** Γιάννης Καραγιάννης/J. K. Productions

**Παίζουν: Γιάννης Μπέζος** (Χαράλαμπος Φεγκούδης), **Γεράσιμος Σκιαδαρέσης** (Τζόρνταν Πιπερόπουλος), **Ρένια Λουιζίδου** (Σούλα Μαυρομάτη), **Βάσω Λασκαράκη** (Τόνια Μαυρομάτη), **Χριστίνα Αλεξανιάν** (Διώνη Μαστραπά-Φεγκούδη), **Κυριάκος Σαλής** (Μάνος Φεγκούδης), **Σίσυ Τουμάση** (Μαριτίνα Πιπεροπούλου), **Αλεξάνδρα Παντελάκη** (Μάρω Αχτύπη), **Τάσος Γιαννόπουλος** (Λουδοβίκος Κοντολαίμης), **Λεωνίδας Μαράκης** (παπα-Χρύσανθος Αχτύπης), **Ελεάννα Στραβοδήμου** (Πελαγία Μαυρομάτη), **Τάσος Κονταράτος** (Πάρης Φεγκούδης, αδελφός του Μάνου), **Μαρία Μπαγανά** (Ντάντω Μαστραπά), **Νίκος Σταυρακούδης** (Παντελής), **Κωνσταντίνα Αλεξανδράτου** (Έμιλυ), **Σωσώ Χατζημανώλη** (Τραβιάτα), **Αθηνά Σακαλή** (Ντάνι), **Ήρα Ρόκου** (Σαλώμη), **Χρήστος Κοντογεώργης** (Φλοριάν), **Παναγιώτης Καρμάτης** (Στέλιος), **Λαμπρινή Σκρέκα** (Jane).

**Επεισόδιο 1ο:** Ο Χαράλαμπος Φεγκούδης, ιδιοκτήτης της ομώνυμης εταιρείας snacks, καλείται να αντιμετωπίσει την κρισιμότερη στιγμή της επιχειρηματικής και προσωπικής του ζωής. Καλείται ή να αφεθεί να τον καταπιούν τα τεράστια χρέη χάνοντας τα πάντα και δίνοντας απερίγραπτη ικανοποίηση στον μισητό του ανταγωνιστή Πιπερόπουλο ή να πιαστεί από τα μαλλιά όπως ο πνιγμένος. Συγκεκριμένα, να πιαστεί από τα μαλλιά της κόρης του Πιπερόπουλου, που είναι αρρωστημένα ερωτευμένη με τον γιο του Φεγκούδη, Μάνο, και να τους παντρέψει. Έτσι, με συμπέθερο τον Πιπερόπουλο θα πάρει χάρη για κάποιο διάστημα από τις τράπεζες και θα ανασυνταχθεί προκειμένου να βρει λύση. Ο Μάνος, όμως, ούτε να δει στα μάτια του την κόρη του Πιπερόπουλου. Παράλληλα, σχεδιάζεται η απαγωγή ενός βρέφους εντελώς άσχετη με τα παραπάνω, μόνο που δεν θα αποδειχτεί και τόσο άσχετη τελικά.

**15.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ W**

**16.00 ΣΤΟΥΝΤΙΟ 4  W**

**18.00 ΕΙΔΗΣΕΙΣ/Δελτίο στη Νοηματική+ΑΘΛΗΤΙΚΑ+ΚΑΙΡΟΣ W**

**19.00 ΟΙ ΠΕΡΙΠΕΤΕΙΕΣ ΤΟΥ ΗΡΑΚΛΗ ΠΟΥΑΡΟ GR**

**(AGATHA CHRISTIE'S POIROT)  (ΣΤ΄ ΚΥΚΛΟΣ)**

**Αστυνομική - δραματική σειρά μυστηρίου, συμπαραγωγής Αγγλίας-ΗΠΑ 1996.**

**Σκηνοθεσία:** Άντι Γουίλσον

**Σενάριο:** Γκάι Άντριους βασισμένο στο αστυνομικό μυθιστόρημα της Αγκάθα Κρίστι.  
Πρωταγωνιστούν: ο Ντέιβιντ Σάτσετ, στο ρόλο του Πουαρό, ο Φίλιπ Τζάκσον στο ρόλο του Αρχιεπιθεωρητή Τζαπ, ο Χιουζ Φρέιζερ ως Κάπτεν Χέιστινγκς

**«Αναπότρεπτος φόνος» (Dumb Witness)**

Μια ηλικιωμένη γυναίκα εκμυστηρεύεται στον Επιθεωρητή Πουαρό ότι φοβάται πώς κάποιος συγγενής της θα προσπαθήσει να την σκοτώσει για να κληρονομήσει τα χρήματά της. Ο Επιθεωρητής Πουαρό την πείθει να αποκληρώσει τους κληρονόμους της, αλλά παρόλα αυτά, βρίσκεται δολοφονημένη.

**21.00 ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ+ΑΘΛΗΤΙΚΑ+ΚΑΙΡΟΣ  W**

**..........................................................................................**

**ΠΕΜΠΤΗ 9 ΙΟΥΝΙΟΥ 2022**

**.........................................................................................**

**13.00 ΔΕΣ ΚΑΙ ΒΡΕΣ - ΝΕΟ ΕΠΕΙΣΟΔΙΟ  W**

**14.00 ΣΕ ΞΕΝΑ ΧΕΡΙΑ (Ε)  GR   και με υπότιτλους για Κ/κωφούς και βαρήκοους θεατές**

**Κοινωνική κομεντί**

**Επεισόδιο 2ο:** Ο Φεγκούδης δέχεται πιέσεις από τον Πιπερόπουλο, για να του πουλήσει την εταιρεία. Η Μαριτίνα μαθαίνει για τον ερχομό του Μάνου κι ο Μάνος για το σχέδιο του πατέρα του να παντρευτεί τη Μαριτίνα. Ο Φλοριάν με τον Ταρζάν παρακολουθούν στενά την Τόνια, για να της πάρουν το παιδί κι η Σούλα με την Πελαγία κάνουν ετοιμασίες για τον γάμο της Τόνιας. Πώς θα αντιδράσει ο Φεγκούδης μπροστά στα 35 εκατομμύρια που του προτείνει ο Πιπερόπουλος; Θα καταφέρει ο Ταρζάν να απαγάγει το παιδί από την Τόνια;

**15.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ W**

**16.00 ΣΤΟΥΝΤΙΟ 4  W**

**18.00 ΕΙΔΗΣΕΙΣ/Δελτίο στη Νοηματική+ΑΘΛΗΤΙΚΑ+ΚΑΙΡΟΣ W**

**19.00 ΟΙ ΠΕΡΙΠΕΤΕΙΕΣ ΤΟΥ ΗΡΑΚΛΗ ΠΟΥΑΡΟ   (AGATHA CHRISTIE'S POIROT) GR**

**Αστυνομική - δραματική σειρά μυστηρίου, συμπαραγωγής Αγγλίας-ΗΠΑ 1992**

**Σκηνοθεσία:** Άντι Γουίλσον  
**Σενάριο:** Γκάι Άντριους βασισμένο στο αστυνομικό μυθιστόρημα της Αγκάθα Κρίστι.  
Πρωταγωνιστούν: ο Ντέιβιντ Σάτσετ, στο ρόλο του Πουαρό, ο Φίλιπ Τζάκσον στο ρόλο του Αρχιεπιθεωρητή Τζαπ, ο Χιουζ Φρέιζερ ως Κάπτεν Χέιστινγκς  
**«Φόνοι με αλφαβητική σειρά» (The ABC Murders)**  
O Πουαρό λαμβάνει επιστολές από έναν κατά συρροήν δολοφόνο, ο οποίος απ' ό,τι φαίνεται επιλέγει το θύμα του και τον τόπο του εγκλήματος με αλφαβητική σειρά...

**21.00 ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ+ΑΘΛΗΤΙΚΑ+ΚΑΙΡΟΣ  W**

**..........................................................................................**

**ΠΑΡΑΣΚΕΥΗ 10 ΙΟΥΝΙΟΥ 2022**

**.........................................................................................**

**13.00 ΔΕΣ ΚΑΙ ΒΡΕΣ - ΝΕΟ ΕΠΕΙΣΟΔΙΟ  W**

**14.00 ΣΕ ΞΕΝΑ ΧΕΡΙΑ (Ε)  GR και με υπότιτλους για Κ/κωφούς και βαρήκοους θεατές**

**Κοινωνική κομεντί**

**Επεισόδιο 3ο:** Ο Φεγκούδης εξακολουθεί να αντιστέκεται στην πρόταση του Πιπερόπουλου για εξαγορά της εταιρείας, ενώ ο Μάνος ζητάει βοήθεια από τον Χρύσανθο για να καταφέρει να αποφύγει τον γάμο που του ετοιμάζει ο πατέρας του. Ο Ταρζάν καταφέρνει να αρπάξει το μωρό μέσα από τα χέρια της απελπισμένης Τόνιας, με τη Σούλα και τον Λουδοβίκο να προσπαθούν να την πείσουν να πάει στην αστυνομία. Ο Πιπερόπουλος ανακαλύπτει την αλήθεια για τον κρυφό έρωτα της Μαριτίνας, παρά τις προσπάθειες του Παντελή να την καλύψει, ενώ το μωρό της Τόνιας καταλήγει απρόσμενα στο πίσω κάθισμα του αυτοκινήτου του Μάνου.

**15.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ W**

**16.00 ΣΤΟΥΝΤΙΟ 4  W**

**18.00 ΕΙΔΗΣΕΙΣ/Δελτίο στη Νοηματική+ΑΘΛΗΤΙΚΑ+ΚΑΙΡΟΣ W**

**19.00 ΟΙ ΠΕΡΙΠΕΤΕΙΕΣ ΤΟΥ ΗΡΑΚΛΗ ΠΟΥΑΡΟ   (AGATHA CHRISTIE'S POIROT)**

**(Δ΄ ΚΥΚΛΟΣ) GR**

**Αστυνομική - δραματική σειρά μυστηρίου συμπαραγωγής Αγγλίας-ΗΠΑ 1992**

**«Θάνατος στους αιθέρες» (Death in the clouds)**

Την ώρα που ο Επιθεωρητής Πουαρό κοιμάται κατά τη διάρκεια της πτήσης από το Παρίσι στο Λονδίνο, ένας διαβόητος τοκογλύφος δολοφονείται με δηλητηριασμένο βέλος.

Σκηνοθεσία: Άντι Γουίλσον

Σενάριο: Γκάι Άντριους βασισμένο στο αστυνομικό μυθιστόρημα της Αγκάθα Κρίστι.  
Πρωταγωνιστούν: ο Ντέϊβιντ Σάτσετ, στο ρόλο του Πουαρό, ο Φίλιπ Τζάκσον στο ρόλο του Αρχιεπιθεωρητή Τζαπ, ο Χιουζ Φρέιζερ ως Κάπτεν Χέιστινγκς

**21.00 ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ+ΑΘΛΗΤΙΚΑ+ΚΑΙΡΟΣ  W**

**..........................................................................................**

**Η ελληνική σειρά «ΣΕ ΞΕΝΑ ΧΕΡΙΑ» (E) GR προγραμματίζεται στη συνέχεια στις 14:00-15:00 ως εξής:**

**Δευτέρα, 13/6:  Επεισόδιο 4ο:** Ο Μάνος βρίσκει το μωρό στο πίσω κάθισμα του αυτοκινήτου του. Μετά το πρώτο σοκ, πάει τον μπέμπη στο ξενοδοχείο του, για να τον φροντίσει μαζί με την Τζέιν. Η Τόνια είναι ψυχικά ράκος μετά την απαγωγή του παιδιού της, αλλά αρνείται πεισματικά να ειδοποιηθεί η αστυνομία, για να μη βάλει σε κίνδυνο τη ζωή του μωρού. Ο Φλοριάν με τη Σούλα κάνουν έναν μεγάλο καβγά και τα λένε έξω από τα δόντια, ο ένας στον άλλον, χωρίς να μπορεί κανένας να τους σταματήσει. Ο Πιπερόπουλος αρνείται να δεχθεί ότι η κόρη του είναι ερωτευμένη με τον Μάνο, τον γιο του μεγαλύτερου εχθρού του. Η Μαριτίνα δεν αντέχει την καταπίεση του Πιπερόπουλου και παίρνει τη μεγάλη απόφαση να φύγει από το σπίτι της. Και καθώς αναζητεί μια νέα στέγη, τηλεφωνεί στον Φεγκούδη.

**Τρίτη, 14/6:  Επεισόδιο 5ο:** Η αναζήτηση του μωρού συνεχίζεται και όσο η Τόνια προσπαθεί να καταλάβει τι συνέβη στο παιδί της, το δίδυμο των απαγωγέων, Φλοριάν και Ταρζάν, συνειδητοποιεί πως έχει κάνει το ένα λάθος πίσω από το άλλο. Οι υποψίες γύρω από τον Φλοριάν πυκνώνουν και τον εξωθούν στα άκρα. Παράλληλα, οι προσπάθειες του Φεγκούδη να ενώσει τον Μάνο με τη Μαριτίνα τορπιλίζονται από έναν αναπάντεχο ερχομό στην οικογένεια.

**Τετάρτη, 15/6:  Επεισόδιο 6ο:** Η αστυνομία βρίσκεται στα ίχνη του Φλοριάν και του συνεργού του, ενώ η Τόνια αποφασίζει να φύγει μόνη της για Ρουμανία, προκειμένου να βρει το μωρό της. Η Μαριτίνα, έξαλλη με την αποκάλυψη ότι ο Μάνος έχει παιδί, φεύγει από το σπίτι του Φεγκούδη και ο Πιπερόπουλος βρίσκει την ευκαιρία να κάνει καινούργια πρόταση για εξαγορά της Φεγκούδης Σνακς. Ο Μάνος βλέπει έκπληκτος τον πατέρα του να δένεται συναισθηματικά με το μωρό, ενώ η Μάρω επισκέπτεται το κατάστημα μπαχαρικών του Λουδοβίκου ψάχνοντας να βρει μια λύση προκειμένου να κάνει τον Χρύσανθο να πετάξει τα ράσα από πάνω του.

**Πέμπτη, 16/6:  Επεισόδιο 7ο:** Ο Φεγκούδης, ύστερα από δέκα μήνες ευτυχίας με τον εγγονό και αφού γλίτωσε για την ώρα τη χρεοκοπία με τις λίρες της Ντάντω, ετοιμάζει μια έκπληξη στο Μάνο. Η Τόνια επιστρέφει πάλι από ένα ταξίδι στο Βελιγράδι κι αντιμετωπίζει τη σκληρή πραγματικότητα που αφορά το οικονομικό τους πρόβλημα. Πώς θ’ αντιδράσει ο Μάνος όταν δει μπροστά του τη Μαριτίνα γυναίκα; Τι θα πει ο παιδίατρος που έφερε κρυφά η Ντάντω με τον Φεγκούδη για να εξετάσει το παιδί;

**Παρασκευή, 17/6:  Επεισόδιο 8ο:** Ο Μάνος προτείνει στον Χρύσανθο να επιστρέψει στην παλιά του δουλειά στο εργοστάσιο, ενώ ο Φεγκούδης με τη βοήθεια της Ντάντως προσπαθεί να φέρει τη Διώνη πιο κοντά με το μωρό. Η Μαριτίνα επιστρέφει από την Αγγλία αποφασισμένη να ακολουθήσει την καρδιά της και η Μάρω ψάχνοντας στο δωμάτιο του Χρύσανθου ανακαλύπτει το σκίτσο μιας γυναίκας. Η Τόνια έρχεται πρόσωπο με πρόσωπο με τον Ταρζάν και η Ντάντω επιβεβαιώνει τις υποψίες της ότι το μωρό δεν είναι του Μάνου.